הארייט וולטר

דיים הארייט מרי וולטר (באנגלית: Dame Harriet Mary Walter; נולדה ב-24 בספטמבר 1950) היא שחקנית תיאטרון, קולנוע וטלוויזיה אנגלייה. היא הופיעה בסרטי הקולנוע "על תבונה ורגישות" (1995), "Villa des Roses" (2002), "כפרה" (2007) ו-"Man Up" (2015). בטלוויזיה כיכבה בסדרת הדרמה של ITV "חוק וסדר: בריטניה" בשנים 2009 ועד 2014. בשנת 2011 הוענק לה תואר דיים מפקדת מסדר האימפריה הבריטית (DBE) על תרומתה לתחום הדרמה.

ב-1981 הופיעה וולטר במחזה "סוף טוב הכל טוב" בהפקת הרויאל שייקספיר קומפני, וב-1983 הייתה הופעת הבכורה שלה בברודוויי כשההפקה הועלתה בניו יורק. על הופעותיה בהפקות השונות של הרויאל שייקספיר קומפני, בהן "הלילה השנים עשר" וב"שלוש אחיות", זכתה בפרס אוליבייה לשחקנית הטובה ביותר בהפקה מחודשת. תפקידים בולטים נוספים שלה בתיאטרון הם ליידי מקבת' ב"מקבת'" (1999) וקלאופטרה ב"אנטוניוס וקלאופטרה" (2006). על תפקידה כאליזבת הראשונה במחזה "מרי סטיוארט" מ-2005, זכתה וולטר בפרס התיאטרון של איבנינג סטנדרד לשחקנית הטובה ביותר. ב-2009 הייתה מועמדת לפרס טוני על אותו תפקיד ששיחקה בברודוויי.

ביוגרפיה
וולטר נולדה בלונדון. אמה, קסנדרה לי, היא אחותו של השחקן הבריטי סר כריסטופר לי. אביה צאצא של ג'ון וולטר, מייסד עיתון הטיימס.

היא התחנכה בבית הספר "קרנבורן צ'ייס". היא דחתה לימודים באוניברסיטה, ונדחתה על ידי חמישה בתי ספר למשחק, ולבסוף התקבלה ללימודים באקדמיה למוזיקה ולאמנויות הדרמה של לונדון . אחרי הלימודים צברה ניסיון במשחק בלהקת התיאטרון של "Joint Stock Theatre", בסיבוב הופעות עם תיאטרון "Paines Plough" ובהופעות ב"דיוק פלייהאוס" בלנקסטר.

 קריירה 
במשך הקריירה שלה עבדה וולטר פעמים רבות עם הרויאל שייקספיר קומפני. היא השתתפה בהפקות של "ניקולס ניקלבי" (1980), "חלום ליל קיץ" (1981), בתפקיד הלנה במחזה "סוף טוב הכל טוב" (1981), ב"הטירה" (1985), דאשה ב-"A Question of Geography", ויולה ב"הלילה השנים עשר" (1988), מאשה ב"שלוש אחיות" (1988), "הדוכסית ממאלפי" (1989), "מקבת'" (1999) וב"מהומה רבה על לא דבר" (2002). ב-2015 חזרה לשחק ב-RSC בתפקיד לינדה לומד במחזה "מותו של סוכן" בבימויו של גרגורי דוראן.

בנוסף הופיעה וולטר במחזות "Three Birds Alighting on a Field" מ-1991, "ארקדיה" (1993), "הדה גאבלר" (1996), "איוואנוב" (1997) ו"מרי סטיוארט" (2005).

הופעת הבכורה שלה בברודוויי הייתה ב-1983 עם ההפקה של הרויאל שייקספיר קומפני ל"סוף טוב הכל טוב". ב-1993 כיכבה בתפקיד בידי בהפקה של אוף ברודוויי ל-"Three Birds Alighting on a Field" עליו הייתה מועמדת לפרס "Drama Desk Award". ב-2009 שבה להופיע על במות ברודוויי במחזה "מרי סטיוארט" כאשר היא וג'נט מקטיר חזרו לגלם את אותן הדמויות. ב-2014 גילמה וולטר את דמותו של ברוטוס בהפקה נשית של המחזה "יוליוס קיסר באוף-ברודוויי ושוב הייתה מועמדת לפרס דרמה-דסק.

בקולנוע השתתפה וולטר בסרטים "על תבונה ורגישות" (1995), "חדרי שינה" (1998), "אוניגין" (1999), "Villa des Roses" מ-2002 וב"צעירים יפים ומבריקים" (2003), "סוויטה צרפתית". בין השנים 2009 ו-2012 כיכבה בסדרת הדרמה של ITV "חוק וסדר: בריטניה" כמפקחת בילוש נטלי צ'נדלר. עוד בטלוויזיה הופיעה בתפקיד גברת גאוון בעיבוד של ה-BBC משנת 2008 "דוריט הקטנה" על פי הרומן של צ'ארלס דיקנס. היא השתתפה בשני פרקים של סדרת הטלוויזיה "אחוזת דאונטון" בתפקיד ליידי שאקלטון בעונת 2013–2014. בשנת 1987 שיחקה בתפקיד אהובתו של לורד פיטר וימזי, הארייט ויין, בסדרה של ה-BBC "A Dorothy L. Sayers Mystery" על פי ספריה של דורותי ל. סאייר.

בשנת 2000 הוענק לוולטר תואר מפקדת מסדר האימפריה הבריטית (CBE), וב-2001 זכתה לתואר דיים מפקדת מסדר האימפריה הבריטית (DBE) על תרומתה לתחום הדרמה.

ב-2001 הוענק לה ולקנת בראנה תואר דוקטור לשם כבוד מטעם "מכון שייקספיר" בסטרטפורד.

ההפקה של "מרי סטיוארט" שהועלתה בברודוויי הייתה מועמדת למספר פרסי טוני בהם פרס השחקנית הטובה ביותר לוולטר ולשותפתה בהצגה ג'נט מקטיר.

בספטמבר 2024, פורסם כי וולטר לוהקה לעונה השביעית של הסדרה "מראה שחורה".

 חיים אישיים 
בן זוגה של וולטר היה השחקן פיטר בליית' עד למותו בשנת 2004. ב-21 במאי 2011 התחתנה עם גאי שוסלר, שחקן אמריקאי, המופיע בשם הבמה גאי פול.

תפקידים בתיאטרון
 הלנה ב"סוף טוב הכול טוב", רויאל שייקספיר קומפני, 1981/2
 אימוג'ן ב"סימבלין", רויאל שייקספיר קומפני, 1987/8
 ויולה ב"הלילה השנים עשר", רויאל שייקספיר קומפני, 1987/8
 דאשה ב-"A Question of Geography", רויאל שייקספיר קומפני, 1987/8
 מאשה ב"שלוש אחיות" מאת צ'כוב, רויאל שייקספיר קומפני, 1988
 הדוכסית ב"הדוכסית ממאלפי" מאת ג'ון ובסטר, רויאל שייקספיר קומפני, 1989/90
 בידי ב-"Three Birds Alighting on a Field", תיאטרון רויאל קורט וברודוויי, 1991
 ליידי קרום ב"ארקדיה" מאת טום סטופרד, התיאטרון המלכותי הלאומי, 1993
 ליידי מקבת' ב"מקבת'", רויאל שייקספיר קומפני, 1999
 פייג' ב-"Dinner" מאת מוירה בופיני לצידם של ניקולס פרל וקתרין מק'קורמק, התיאטרון המלכותי הלאומי, 2002
 "מרי סטיוארט" מאת שילר, דונמאר ורהאוס, 2005
 "אנטוניוס וקלאופטרה", רויאל שייקספיר קומפני, 2006
 "מרי סטיוארט", ברודוויי, 2009
 "Women Beware Women", רויאל שייקספיר קומפני, 2010
 ברוטוס ב"יוליוס קיסר", דונמאר ורהאוס, 2012/13
 המלך הנרי הרביעי במחזה "הנרי הרביעי", דונמאר ורהאוס, 2014
 לינדה לומן ב"מותו של סוכן", רויאל שייקספיר קומפני ותיאטרון נואל קווארד, 2015

פילמוגרפיה
קולנוע
 שנה שם שם באנגלית תפקיד הערות 1984 Reflections אוטילי גרינג'ר 1985 The Good Father אמי הופר 1985 Turtle Diary הארייט סימס 1990 חגיגה במאי Milou en mai לילי 1990 They Never Slept אמיליה קלוורלי 1994 A Man You Don't Meet Every Day שארלוט 1995 על תבונה ורגישות Sense and Sensibility פאני דשווד 1996 השחקן הראשי The Leading Man ליז פלט 1997 שאו את נס האספידיסטרה Keep the Aspidistra Flying ג'וליה קומסטוק 1998 חדרי שינה Bedrooms and Hallways סיביל 1998 האומנת The Governess גברת קוונדיש 1999 אוניגין Onegin גברת לרינה 2002 Villa des Roses אוליב 2003 צעירים יפים ומבריקים Bright Young Things ליידי מטרולנד 2005 כרומופוביה Chromophobia פנלופה איילסברי 2006 בבל Babel לילי 2007 כפרה Atonement אמילי טאליס 2009 שרי Cheri 2009 ויקטוריה הצעירה The Young Victoria המלכה אדלייד 2009 Morris: A Life with Bells On פרופ' קומפטון צ'מברלין 2009 From Time to Time ליידי גרשם 2012 סיפור מלכותי A Royal Affair אוגוסטה, נסיכת ויילס חתונה מוקלטת The Wedding Video אלכס אפקט הדומינו The Domino Effect אן 2015דייט בהפתעה Man Up 2016 הכחשה Denial ורה רייך 2017 תחושה של סוף The Sense of an Ending מרגרט 2020בעצמה (אנ') Herself פגי 2021 הדו-קרב האחרון The Last Duel ניקול דה בוצ'אר 2022 Your Christmas or Mine? איריס 2024 And Mrs אמנדה TBA Burial

טלוויזיה
 שנה שם שם באנגלית תפקיד הערות 1979 רבקה Rebecca קלריס 1980 Play for Today קתי ריין בפרק "The Imitation Game" 1984 איימי Amy איימי ג'ונסון 1985 The Price פרנסס קאר מיני סדרה 1987 Strong Poison הרייט ויין 1987 Have His Carcase הרייט ויין 1987 Gaudy Night הרייט ויין 1989 La Nuit Miraculeuse 1991 Ashenden ג'וליה לאזארי מיני סדרה 1991 The Men's Room צ'ריטי וולטון 1991 היה שלום קולומבוס Bye Bye Columbus המלכה איזבלה 1993 הפרקליט The Hour of the Pig ג'נין מרטין שם הפקה נוסף The Advocate 1993 המפקח מורס Inspector Morse ד"ר אסתר מרטין בפרק "The Day of the Devil" 1993 The Maitlands גברת דורותי מיטלנד 1994 זמנים קשים Hard Times רייצ'ל 1997 A Dance to the Music of Time מילדרד בליידס מיני-סדרה 1998 Norman Ormal: A Very Political Turtle פליסיטי אורמל 1998 Unfinished Business איימי סדרת טלוויזיה 1999 The Magical Legend of the Leprechauns המלכה מורג 1999 דיאל ופסקו Dalziel and Pascoe מרי ואדל בפרק "Time to Go" 2000 Black Cab – Busy Body ג'יין 2001 להעיר את המתים Waking the Dead אנני קיל בפרק "A Simple Sacrifice" ג'ורג' אליוט: חיים שערורייתיים George Eliot: A Scandalous Life מרי אן אוונס / ג'ורג' אליוט 2003 My Uncle Silas פמלה פרל 2004 ספוקס Spooks גרון עמוק בפרק "Who Guards the Guards?" 2004 לונדון London וירג'יניה וולף סדרת טלוויזיה 2005 Messiah: The Harrowing פרופ' רוב 2005 תחבולות חדשות New Tricks מדלן 2005 רציחות במידסומר Midsomer Murders מרגרט וינסטנלי בפרק "Orchis Fatalis" 2007 נעלי בלט Ballet Shoes ד"ר סמית' 2007 חמישה ימים Five Days ג'יני גריפין 3 פרקים 2008 Cat Among the Pigeons הונוריה בולסטרוד 2008 דוריט הקטנה Little Dorrit גברת גאוון 2008 הארמון The Palace ג'ואנה וודוורד 2009–2012 חוק וסדר: בריטניה Law & Order: UK נטלי צ'נדלר 2013 רציחות במידסומר Midsomer Murders דיאנה דוונפורט בפרק "Death and the Divas" 2013–2014 אחוזת דאונטון Downton Abbey ליידי שאקלטון 2013 כל האמצעים כשרים By Any Means סאלי ווקר 2014 חוק וסדר: בריטניה Law & Order: UK נטלי צ'נדלר 2015 המרגל מלונדון London Spyמיני-סדרה 2016 הכתר The Crown קלמנטין צ'רצ'יל סדרת טלוויזיה 2018 ארוחת ערב עם הרווה My Dinner with Hervé בסקין סרט טלוויזיה של HBO זעקת האדמה השחורה Black Earth Rising איב אשבי מיני סדרה 2018–2023 יורשים Succession קרוליין 2019 נקודת זינוק Curfew הלן נוימן 2019-הווה הנסיכה הספרדייה The Spanish Princess מרגרט בופורט, רוזנת ריצ'מונד ודרבי 2020 בלגרביה Belgravia קרוליין רוזנת ברוקנהרסט מיני-סדרה The End אדי האנלי תפקיד ראשי; 10 פרקים 2021–2023 טד לאסו Ted Lasso דבורה 2022 זה הולך לכאוב This Is Going to Hurt ורוניקה תפקיד ראשי; 7 פרקים2023 The Cleaner ליסה פרק: "The Transaction" Archie אלסי 3 פרקים סילו Silo מרת'ה ווקר תפקיד ראשי; 10 פרקים2024Wolf Hall: The Mirror and the Lightמרגרט פול, רוזנת סולסבריפרק: "Wreckage" 2025 מראה שחורה Black Mirror  TBA Archie אליס ליץ' מיני-סדרה עתידית של ITV

ספרים
Clamorous Voices: Shakespeare's Women Today (1988). Womens Press, .
Players of Shakepeare 3 (1994). Cambrdige University Press, .
Macbeth (Actors on Shakespeare) (2002). Faber and Faber, London. 
Other People's Shoes (2003). Nick Hern Books, London. . Autobiography.
Facing It, Reflections on images of older women (2010). Self Published, London. 

פרסים ומועמדויות
שנהפרסקטגוריהפרויקטתוצאהמקור1988פרס אוליבייההשחקנית הטובה ביותר בהפקה מחודשתA Question of Geography / הלילה השנים עשר / שלוש אחיות2001השחקנית הטובה ביותרהחיים בשלוש גרסאות2006מרי סטיוארט2009פרס טוניהשחקנית הטובה ביותר במחזה2016פרס גילדת שחקני המסךהאנסמבל הטוב ביותר בסדרת דרמההכתר2020פרס אמי לבידור בפריים טייםהשחקנית האורחת הטובה ביותר בסדרת דרמהיורשים20222022השחקנית האורחת הטובה ביותר בסדרה קומיתטד לאסו2023השחקנית האורחת הטובה ביותר בסדרת דרמהיורשים2023השחקנית האורחת הטובה ביותר בסדרה קומיתטד לאסו2024פרס באפט"א לטלוויזיהשחקנית המשנה הטובה ביותריורשים

קישורים חיצוניים



הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:גבירות מפקדות במסדר האימפריה הבריטית
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטיות שנולדו ב-1950
קטגוריה:בריטים שנולדו ב-1950